Андрија Хумски/22
ПОЈАВА ЧЕТВТА

ВЛАСТОЉУБ и СТАНИСЛАВ

ВЛАСТОЉУБ: 

Јеси лн чуо речи последње: 
"Опрезност већа, већа победа!“?
Колико за вас има значаја 
У таком збору, таким речима!

СТАНИСЛАВ: 

И опет могу рећи слободно,
Ништа се од нас није пустило,
Што нама може ићи у корист,
А да се није тачно спремило.
Не дигосмо ли народ на њега,
На Радослава, против престола?
Не кренусмо ли старог Андрију?
Не тајисмо ли добро до сада 
Од њега наше праве смерове?
Још ноћца једна нека протече,
А дан ће сутра сумњу решити.

ВЛАСТОЉУБ:  

За Владислава све су војводе 
Тек осим оних, што их доведе 
Из Хума јуче собом Андрија,
А војска ту је, где су војводе.

СТАНИСЛАВ: 

За Владислава све ће гинути,
— Ал Владислав нам ево долази.

Андрија Хумски